stanford-oval/wikipedia huggingface dataset:
Command & Conquer 3: Tiberium Wars
Musiikki

Command & Conquer -sarjan aiemmissa peleissä (paitsi Generals) musiikista vastannut Frank Klepacki ei perinteisestä tavasta poiketen säveltänyt musiikkia peliin. Klepacki vastasi musiikista Westwoodin tehdessä Command & Conquer -pelejä, mutta sarjan siirtyessä EA:n hoitoon, Klepacki siirtyi tekemään palveluksia toiselle pelitalolle. Tiedettävästi hän oli myös aikanaan ehdolla Command & Conquer Generalsin musiikin säveltäjäksi, mutta EA jätti hänet valitsematta. EA pyysi Klepackia kuitenkin säveltämään musiikkia C&C3:een, mutta hän kieltäytyi.
Aiheesta muualla

Command & Conquer 3: Tiberium Wars MobyGamesissa (englanniksi)
Pelin viralliset kotisivut (Arkistoitu – Internet Archive)
-pelisarja
| --- | --- |
Command & Conquer -pelit:   Tiberian Dawn The Covert Operations  Gold  Tiberian Sun Firestorm  Renegade  3: Tiberium Wars Kane's Wrath  4: Tiberian Twilight  Tiberium Alliances 
Red Alert -pelit:   Red Alert Counterstrike  Aftermath  Red Alert 2 Yuri's Revenge  Red Alert 3 Uprising  Red Alert (iOS) 
Generals -pelit:   Generals (Zero Hour)  Command & Conquer (2013) 
Muuta:   Command & Conquer -pelisarjan ryhmäkunnat  Command & Conquer Remastered Collection  Kane  Renegade X  Tiberium
Super Mario Galaxy

| Super Mario Galaxy |
| --- | --- |

Kehittäjä:  Nintendo EAD Tokio
Julkaisija:  Nintendo
Jakelija:  Nintendo eShop
Ohjaaja:  Yoshiaki Koizumi
Tuottaja:  Shigeru Miyamoto Takao Shimizu
Suunnittelija:  Yoshiaki Koizumi Shigeru Miyamoto
Käsikirjoittaja:  Takayuki Ikkaku
Taiteilija:  Kenta Motokura
Säveltäjä:  Mahito Yokota Kōji Kondō
Pelisarja:  Super Mario
Julkaistu:  JP 1. marraskuuta 2007NA 12. marraskuuta 2007EU 16. marraskuuta 2007AUS 16. marraskuuta 2007
Lajityyppi:  tasohyppely, toimintaseikkailu
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Wii
Jakelumuoto:  Wiin 12 cm optinen levy
Lisää peliartikkeleitaVideopelien teemasivulla
Infobox OK     : 
Super Mario Galaxy on Nintendo EAD Tokion kehittämä ja Nintendon julkaisema Mario-tasohyppelypelisarjan videopeli. Se julkaistiin marraskuussa 2007 Wiille. Peli on kolmas Mario-sarjaan kuuluva 3D-peli Super Mario 64:n ja Super Mario Sunshinen jälkeen. Peli julkistettiin ensi kerran E3-messuilla 2006.
Pelin inspiraationa toimi Nintendo Space World Event -tapahtumassa esitetty tekniikkademo, jossa nähtiin useita Mario-hahmoja liikkumassa loivasti kaarevalla alustalla. Galaxyn suunnittelija Yoshiaki Koizumi ajatteli, että pyöreät kentät voisivat olla kiinnostavia Marion kaltaiselle hahmolle, mutta hahmon luoja Shigeru Miyamoto ei vakuuttunut aluksi idean toimivuudesta. Miyamoto hyväksyi Koizumin idean vasta kun hän oli esitellyt Miyamotolle useita testikenttiä.
Vuonna 2010 pelin jatko-osa Super Mario Galaxy 2 julkaistiin Wiille.
Pelaaminen

Pelattavuudeltaan Super Mario Galaxy poikkeaa huomattavasti aiemmista 3D-peleistä, sillä peli sijoittuu avaruuteen. Kentissä edetään liikkumalla useita pieniä ja/tai suuria planeettoja pitkin. Uutena asiana on painovoima, jonka avulla pelaaja voi kiertää putoamatta planeetan ympäri.
Pelissä pelaajan tehtävä on kerätä Voimatähtiä (engl. Power Stars), joiden avulla Mario voi vapauttaa Prinsessa Peachin hänet ryöstäneen Bowserin kynsistä. Kentästä toiseen siirrytään Komeetta-Observatorio-nimisellä aluksella. Kentät on jaettu kuuteen eri huoneeseen: Terassi, Vesiputous, Tupakeittiö,  Makuuhuone, Konehuone ja Puutarha. Näiden lisäksi kenttiä voi saada myös Nälkäisiltä Lumilta (Hungry Luma) sekä erillisiä tehtäviä suorittamalla ja salamaailmoista.
Jokaisen alueen lopulla pelaajan pitää kohdata joko Bowser Jr. (parittomat maailmat) tai Bowser (parilliset maailmat). Voitettuaan hän saa Jättitähden (Grand Star) ja pääsee uuteen alueeseen. Ideana on kerätä kokonaisuudessaan 120 Voimatähteä, ne kerättyään pelaaja saa mahdollisuuden kerätä samat tähdet Luigilla. Luigi osaa hypätä korkeammalle ja lyödä kovemmin, mutta varjopuolena hän liukastelee pysähtyessään. Tämän jälkeen pelaajalle tulee vielä yksi galaksi läpäistäväksi sekä Mariolla että Luigilla.
Mariolla on useita eri liikkeitä: hän voi juosta, hiipiä, hyppiä, kantaa esineitä ja uida. Uutena liikkeenä on pyörähdysisku, jolla hän voi tuhota vihollisia ja esteitä. Toisena uutuutena pelaaja voi Wii Remotella osoitella ruutua ja keräillä Tähtipalasia, joita voi esimerkiksi heittää vihollisia päin. Mario voi myös muun muassa ratsastaa rauskun selässä veden päällä ja olla kuplan sisällä, jota pelaaja ohjaa Wii Remotella osoittamalla.
Mariolla on pelissä elämämittari, jossa on kolme pykälää. Hän menettää siitä aina yhden palan vahingoittuessaan, kuten törmäämällä viholliseen tai putoamalla laavaan. Mittaria voi täyttää väliaikaisesti kuuteen ottamalla Elämäsienen, joka löytyy usein haastavista kentistä ja joita voi myös ostaa ennen pomovastustaistelua.
Pelissä on useita uusia lisävoimia: Mehiläissieni, jonka otettuaan Mario voi lentää hetken aikaa ja kiipeillä hunajaseinillä; Boosieni, jolla hän voi leijua ja mennä kaltereiden läpi; Vieterisieni, jolla hän voi pomppia korkealle; Jääkukka, jolla voi luistella veden päällä; Sateenkaaritähti, jolla hän muuttuu voittamattomaksi (käytännössä sama kuin keltainen tähti muissa sarjan peleissä) sekä Punainen Tähti, jolla voi lentää. Pelistä löytyy myös yksi vanha lisävoima, Tulikukka.
Super Mario Galaxy sisältää myös moninpelin, jossa toisella pelaajalla on käytössään yksi Wii Remote. Sillä hän voi myös keräillä tähtipaloja, pysäyttää vihollisia ja tehdä korkealle ulottuvan erikoishypyn.
Juoni

Pelin alussa prinsessa Prinsessa Peach kutsuu Marion sadan vuoden välein pidettäviin Star-festivaaliin. Mario saa kutsun ja lähtee matkaan. Kun Mario saapuu paikalle ovat juhlat jo alkaneet, Bowser hyökkää yllättäen Sienivaltakuntaan ilmalaivoilla, kaappaa Prinsessa Peachin ja kuljettaa hänet maailman keskipisteessä sijaitsevaan galaksiinsa. Mario löytää itsensä Tähtitaivaan portilta ja Luman avulla Mario saa aikaan pienen tähtipyörähdyksen. Marion on kerättävä tähtiä päästäkseen kaikkiin galakseihin ja matkustaakseen Bowserin omistamaan galaksiin. Siellä Marion on kohdattava Bowser pelastaakseen Peachin.
Vastaanotto

Super Mario Galaxy sai erittäin myönteisen vastaanoton. Muun muassa IGN antoi pelille arvosanaksi 9.7/10, GameSpot 9.5/10 ja Edge 10/10
Myös Suomessa peliä kehuttiin. Tero Lehtiniemi antoi Pelaajan sivulla pelille arvosanaksi 10/10 ja 
Suomen Gamereactor myös 10/10, sanoen sen olevan ”maailman paras tasoloikka”..
Super Mario Galaxy on myynyt yhteensä 11,72 miljoonaa kappaletta, tehden siitä kahdeksanneksi myydyimmän Wii-pelin.
Aiheesta muualla

Peli Nintendo.com -sivustolla (Arkistoitu – Internet Archive)
Virallinen sivusto (UK) (Arkistoitu – Internet Archive)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Desperate Housewives: The Game

| Desperate Housewives: The Game |
| --- | --- |

Kehittäjä:  Liquid Entertainment
Julkaisija:  Buena Vista Games
Julkaistu:  NA 6. lokakuuta 2006
Lajityyppi:  simulaatiopeli
Pelimuoto:  yksinpeli
Alusta:  Windows XP
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Desperate Housewives: The Game on televisiosarjaan Täydelliset naiset perustuva simulaatiopeli, joka julkaistiin 6. lokakuuta 2006. Se on suunnattu lähinnä naispuolisille katsojille. Pelin päähahmo on muistinsa menettänyt kotirouva, joka muuttaa sarjan naapurustoon miehensä ja poikansa kanssa. Tapahtumat sijoittuvat 12:n jakson ajalle. Marc Cherryn mukaan peli on suora kopio koko Wisteria Lanesta, ja yksi sarjan käsikirjoittajista, Scott Sanford, sanoi kirjoittaneensa 13 000 riviä dialogia sitä varten. Näyttelijöistä ainoastaan Brenda Strong lainasi ääntään ja muita hahmoja varten hankittiin imitaattorit.
Vastaanotto

GamePro sanoi positiiviseksi puoleksi pelaajan vapauden toimia melkein miten vain, sillä hahmon liikkumista ei juurikaan ole rajoitettu. Peli kuitenkin etenee välillä hitaasti ja pelaaminen on tehty mahdollisimman yksinkertaiseksi, mikä heidän mielestään tuskin innostaisi tottunutta pelaajaa. He myös sanoivat peliä kopioksi The Sims 2:sta. IGN kehui ääninäyttelemistä ja grafiikkaa, mutta kritisoi liikkumista, joka oli tehty mahdolliseksi ainoastaan hiirtä käyttäen. Arvosanaksi IGN antoi 8,2/10. GameSpotin mukaan tekijät olivat onnistuneet omaksumaan peliin sarjan tunnelman ja pitivät myös alkuperäisiä juonenkäänteitä hyvänä ratkaisuna. Heidän mielestään ääninäyttely oli välillä epäonnistunutta ja itse pelaamista oli liian vähän. Pelillä ei myöskään ollut heidän mukaansa kovin paljon syvyyttä, mutta 10 tunnin läpipeluuaika oli heidän mielestään enemmän kuin mitä televisiosarjaan perustuvalta peliltä voisi odottaa. Myös GameSpot huomautti yhdenmukaisuuksista The Simsiin. Arvosanaksi he antoivat 6,5/10.
Aiheesta muualla

Desperate Housewives: The Game Buena Vista Gamesin sivuilla (Arkistoitu – Internet Archive) (englanniksi)
Desperate Housewives: The Game jäljittelee Wisteria Lanea. Kuvassa sarjan hahmo reagoi toiseen hahmoon. Niillä on myös mahdollisuus kommunikoida keskenään.
Simutrans

| Simutrans |
| --- | --- |


Kehittäjä:  Hansjörg Malthaner (–2005) Markus "Prissi" Pristovsek (2005–)
Julkaisija:  Simutrans Development Team
Jakelija:  Simutrans Development Team
Julkaistu:  6. maaliskuuta 1999
Lajityyppi:  kaupunginrakennuspeli ja rakennuspeli (en)
Pelimuoto:  yksinpeli, moninpeli
Alusta:  BeOS, Linux, Mac OS X, Windows
Lisenssi:  Artistic License ja ilmaisohjelma
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK   : 
Simutrans on Hansjörg "Hajo" Malthanerin kehittämä ilmainen kuljetusyrityksen managerointipeli. Malthaner jätti kehitysyhteisön heinäkuussa 2005. Itse pelin kehittämisen hän oli lopettanut jo aiemmin. Nykyään kehitystiimin johtajana toimii Markus "Prissi" Pristovsek.
Yleistä

Simutransissa pelaaja toimii kuljetusyhtiön johtajana tehtävänään kasvattaa pikku yrityksestä suuryritys. Peli tukee kuljetusmuotoina autoja, junia, raitiovaunuja, laivoja sekä lentokoneita. Pelissä on myös mahdollista käyttää ns. aikajana-toimintoa, jolloin erilaisia kuljetusvälineitä saa käyttöönsä ajan kuluessa.
Alun perin Simutransin pelialue muodostui 64×64 pikselin ruuduista, mutta myöhemmin ilmestyi versio, jossa ruutujen tarkkuus on 128×128 pikseliä, mahdollistaen hienommat ja yksityiskohtaisemmat grafiikat sekä 96x96 pikselin ruutuja käyttävä versio, jossa kaikki kuvat on piirretty käsin.
Muokkaaminen

Peliä voi helposti muokata haluamansa laiseksi muokkaamalla erinäisiä sääntötiedostoja. Omien esineiden kuten kulkuneuvojen, teiden, rakennusten lisääminen peliin on myös helppoa pelissä olevan makeobj-ohjelman avulla.
Aiheesta muualla

Simutrans MobyGamesissa (englanniksi)
Simutransin virallinen kotisivu Pääasiassa vain linkkikokoelma
Simutransin virallinen foorumi Pelin uusimmat versiot voi ladata täältä
Jump Ultimate Stars

| Jump Ultimate Stars |
| --- | --- |

Kehittäjä:  Ganbarion
Julkaisija:  Nintendo
Jakelija:  Nintendo eShop
Julkaistu:  JP 23. marraskuuta 2006
Lajityyppi:  tappelupeli
Pelimuoto:  yksinpeli, moninpeli
Ikäluokitus:  CERO: A (kaikenikäisille) 
Alusta:  Nintendo DS
Lisenssi:  Suljettu lisenssi
Jakelumuoto:  Pelimoduuli ja digitaalinen jakelu
Lisää peliartikkeleitaVideopelien teemasivulla
Infobox OK : 
Jump Ultimate Stars on Ganbarionin kehittämä ja Nintendon julkaisema tappelupeli Nintendo DS -käsikonsolille. Se on jatkoa Jump Super Stars -pelille. Peli muistuttaa Nintendon Super Smash Bros. -pelisarjaa, mutta tässä Nintendon hahmojen tilalla on Weekly Shonen Jump -lehden hahmoja.
Peli vastaa useilla tavoin aiempaa osaansa, mutta tähän on myös tehty useita muutoksia. Pelissä on nyt yli 300 hahmoa 41 eri mangasarjasta toisin kuin aiemmassa, jossa oli 160 hahmoa. Tässä osassa ei kuitenkaan nähdä enää hahmoja Hikaru no Go ja Mr. Fullswing -sarjoista.
Pelin taistelut käydään taistelukentillä, jotka on tehty muistuttamaan mangan sivua. Jokaisella kentällä on erityinen tausta ja maasto, mikä vaihtelee mangasarjojen mukaan. Useissa tasoissa on myös joitain yllätyksiä kuten liikkuvat tai hajoavat esineet. Myös osa seinistä ja lattioista on mahdollista hajottaa taistelussa.
Pelissä esiintyvät mangasarjat

Black Cat
Bleach
Bobobo-bo Bo-bobo
Busō Renkin
Captain Tsubasa
Cobra
D.Gray-man
Death Note
Dr. Slump
Dragon Ball
Eyeshield 21
Gintama
Hokuto no Ken
Houshin Engi
Hunter × Hunter
I"s
Ichigo 100%
Jigoku Sensei Nūbē
JoJo's Bizarre Adventure
Jungle King Ta-chan
Katekyo Hitman REBORN! (Kotiopettaja ja palkkamurhaaja Reborn))
Kinnikuman
KochiKame (Tämä on poliisiasema Kameari Parkin edessä Katsushika Wardissa)
Majin Tantei Nougami Neuro
Midori no Makibaou (Vihreä Makibao)
Muhyo to Rouji no Mahoritsu Soudan Jimusou (Muhyon ja Roujin yliluonnollisten asioiden etsiväosasto)
Naruto
Ninku
One Piece
Pyū to Fuku! Jaguar (Huilunsoittaja Jaguar)
Rokudenashi BLUES
Rurouni Kenshin
Saint Seiya
Sakigake!! Otokojuku
Shaman King
Slam Dunk
Taizo Mote King Saga
The Prince of Tennis
Tottemo! Luckyman (Ehdottomasti! Luckyman)
Yu-Gi-Oh
YuYu Hakusho
Aiheesta muualla

Pelin viralliset sivut
Teatterikone

Teatterikone on vuonna 2003 toimintansa aloittanut teatteriryhmä, joka toimii nykyään Jyväskylässä. Perustajina ja toiminnan moottoreina ovat Annu Sankilampi ja Aaro Vuotila. Teatterikoneen esitykset ovat useimmiten kiertäviä. Jyväskylässä ryhmä on tehnyt esityksiä mm. Vakiopaineen teatteritilaan, Nikolainkulmaan ja Killerin metsään. Lisäksi Teatterikone tekee performansseja paikallisiin tapahtumiin, kuten Yläkaupungin yö, jonka keskiyön performanssin ryhmä on toteuttanut Moirislammella vuodesta 2008 lähtien.
Teatterikoneen lastenohjelmista omaa elämäänsä elävät ainakin Aaronmeiden, näyttelijä Aaro Vuotilan yhden miehen lastenorkesteri, sekä merirosvobändi Arpiraattori.
Yksi Teatterikoneen suosituimmista yksittäisistä ohjelmanumeroista on Laulukone. Kyseessä on puoli-improvisaatioon perustuva huolien pois laulaminen.
Teatterikone tuottaa vuosittain yhdestä neljään uutta ensi-iltaa. Menneiden vuosien tärkeimpiä näytelmiä ovat olleet Ilonen talo, Kreeta Onkelin samannimisestä kirjasta Teatterikoneelle dramatisoitu näytelmä, ohjaus Mika Terävä. Toivo Elvis Tähti, käsikirjoitus Aaro Vuotila, ohjaus Aila Lavaste. Ronja Ryövärintytär - metsäseikkailu, ohjaus Aila Lavaste. Forumin nuoret - viisi pienoisnäytelmää nuorten elämästä forumteatterin keinoin, ohjaus Kirsi Sulonen.
Aiheesta muualla

Viralliset sivut
Aaronmeiden (Arkistoitu – Internet Archive)
Laulukone
The Legend of Zelda: Four Swords Adventures

| The Legend of Zelda: Four Swords Adventures |
| --- | --- |


Kehittäjä:  Nintendo
Julkaisija:  Nintendo
Tuottaja:  Shigeru Miyamoto
Suunnittelija:  Shigeru Miyamoto
Säveltäjä:  Kōji Kondō
Pelisarja:  The Legend of Zelda
Julkaistu:  JP 13. joulukuuta 2004NA 7. kesäkuuta 2004EU 7. tammikuuta 2005
Lajityyppi:  Toimintaseikkailu
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Nintendo GameCube
Jakelumuoto:  GameCuben 8 cm optinen levy
Oheislaite:  Game Boy Advance
Lisää peliartikkeleitaVideopelien teemasivulla
Infobox OK      : 
The Legend of Zelda: Four Swords Adventures on Nintendo GameCubelle vuonna 2004 julkaisema, The Legend of Zelda -pelisarjaan kuuluva videopeli. Peli mukailee tyyliltään ja pelimekaniikaltaan Game Boy Advancelle julkaistua Four Swords -peliä,  mutta sisältää vaihtoehdon myös yksinpelille. GameCube-ohjaimen lisäksi peliä voi pelata Game Boy Advance -pelikonsoleita ohjaimina käyttäen.
Four Swords Adventures on kahden (japanissa kolmen) pelin kokoelma, joista toimintaseikkailu Hyrulean Adventure on perinteinen Zelda-seikkailu, Shadow Battle taistelupeli ja Navi Trackers nopeuspeli.
Hyrulean Adventure

Hyrulealainen seikkailu muistuttaa Four Swordsia, jossa neljä Linkiä seikkailee Hyrulessa. Linkejä on aina neljä; jos pelaajia on vähemmän kuin neljä, tietokone ohjaa ylimääräisiä Linkejä jättäen muille pelaajille mahdollisuuden antaa näille käskyjä. Seikkailu koostuu kahdeksasta tasosta, jossa jokaisessa on kolme osaa. Linkit liikkuvat tasoilla yläviistossa kuvatussa näytössä. Moninpelissä näytöstä hetkeksi poistuvat pelaajat näkevät hahmonsa Game Boy Advancen ruudulta. Pelaajat taistelevat vihollisia vastaan ja ratkaisevat tehtäviä, joissa tarvitaan kaikkien Linkien yhteistyötä.
Shadow Battle

Taistelupelissä kaksi tai useampaa pelaajaa ottelee keskenään, kunnes yksi pelaaja selviytyy voittajaksi. 
Areenan voi valita viidestä eri kentästä, joista Pimeän maailman versiot avautuvat, kun Hyrulean Adventure on suoritettu. Areenoilta löytyy sattumanvaraisia esineitä, joita voi käyttää avukseen taistelussa. Areenat ovat Niitty, Liekkien torni, Hyrulen Linna, Tuulten torni ja Pilviareena.
Navi Trackers

Pelin japaninversiossa on pelattavana kolmas peli, jossa pelaajat kilpailevat keskenään (yksinpelissä Tingleä vastaan), ohjaten Linkiä GameCuben näytön ja oman Game Boy Advancensa avulla. Kilpailun juontajana toimii The Wind Wakerista tuttu merirosvokapteenitar Tetra ja tarkoituksena on etsiä mahdollisimman monta Tetran miehistön jäsentä mahdollisimman nopeasti. Löytäessään merimiehen pelaaja saa leiman ja eniten leimoja kerännyt julistetaan voittajaksi.
Pelaaja voi antaa nimensä ja valita sukupuolensa, mutta jokaisella pelaajalla on silti oma Link ohjattavanaan. Tetra puhuttelee pelaajia heidän valitsemansa nimen mukaan. Vaikeus puheen syntetisoimisen siirtämisestä japanin kielestä latinalaista aakkostoa käyttävään kieleen on saattanut olla syynä, miksi peliä ei julkaistu japanin ulkopuolella.
Aiheesta muualla

Nintendo Suomen sivut
Four Swords Adventuresin kotisivu (Arkistoitu – Internet Archive)
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule
Yhtäaikaisreaktio

Yhtäaikaisreaktio on kemiallinen reaktio, jossa kaikki sidosten katkeamiset ja muodostumiset tapahtuvat yhdessä vaiheessa. Yhtäaikaisreaktioissa ei ole reaktiivisia välivaiheita toisin kuin vaiheittaisissa reaktioissa ja reaktioissa on vain yksi siirtymätila. Tyypillisiä yhtaaikaisreaktioita ovat muun muassa SN2-mekanismilla tapahtuva nukleofiilinen substituutio, E2-mekanismilla tapahtuva eliminaatioreaktio, sykloadditiot ja eräät toisiintumisreaktiot.
Yhtäaikaisreaktioille on tyypillistä, että niissä ei esiinny kationisia tai anionisia välivaiheita tai radikaaleja. Näin ollen esimerkiksi liuottimen polaarisuudella tai radikaali-initiaattoreilla- tai -inhibiittoreilla ei ole vaikutusta mekanismiin eikä reaktionopeuteen. Mikäli yhtäaikaisreaktion siirtymätilan muodostumisessa vanhan sidoksen ja uuden sidoksen muodostuminen tapahtuu samalla nopeudella on kyseessä synkroninen prosessi. Mikäli tämä tapahtuu eri tahtia on yhtäaikaisreaktio asynkroninen. Esimerkiksi sykloadditiot ovat tyypillisesti synkronisia ja SN2 asynkronisia.
Yi-kielet

Yi on nimitys Kiinassa asuvan yi-kansan puhumille kielille. Sen alle luetaan kuusi kielivarianttia, joiden puhujat eivät ymmärrä toisiaan. Kaikki yi-kielet kuuluvat tiibetiläis-burmalaiseen kieliryhmään.
Puhutuin yi-kieli on pohjois- eli sichuanin-yi, jota puhuu äidinkielenään 2,5 miljoonaa ihmistä. Sichuanin-yin puhujat asuvat Sichuanissa ja Yunnanin luoteisosassa. Itä-yitä puhutaan Guizhoussa ja Yunnanin koillisosassa, kaakkois-yitä Yunnanin kaakkoisosassa, keski-yitä Yunnanin eteläosassa, länsi-yitä Yunnanin länsiosassa ja etelä-yitä Yunnanin eteläosassa ja Vietnamissa.